title: Ανάλυση των προσδιοριστικών παραγόντων ελκυστικότητας επιστημονικών συνεδρίων
title: An analysis of the factors affecting the attractiveness of scientific conferences
Creators: name: Τσισκακη Γεωργια
Publisher: name: Technical University of Crete
Year: 2019

description: Ο τουρισμός αποτελεί μία από τις πιο σημαντικές δραστηριότητες στην Ελλάδα, καθώς προσφέρει στη χώρα μας πολύτιμο συνάλλαγμα, δημιουργεί θέσεις απασχόλησης και βοηθά στην επίτευξη γρήγορων ρυθμών οικονομικής ανάπτυξης. Ο συνεδριακός τουρισμός είναι μία από τις μορφές τουρισμού με μεγάλη ανάπτυξη διεθνώς, δεδομένου ότι αποτελεί μία από τις πλέον προσοδοφόρες εναλλακτικές μορφές τουρισμού. Ειδικότερα στην Ελλάδα και σύμφωνα με εκτιμήσεις του Συνδέσμου Ελλήνων Επαγγελματιών Οργανωτών Συνεδρίων (HAPCO) και με βάση τα συνέδρια που έχουν ήδη προγραμματιστεί να πραγματοποιηθούν στην Αθήνα μέχρι το 2020, καταγράφεται αύξηση της τάξης του 30% σε σύγκριση με την περίοδο 2012-2017. (https://www.euro2day.gr/news/economy/article/1626534/ toyrismos-ta-synedria-epistrefoyn-sthn-athhna.html)
Τα οφέλη για την οικονομία, αλλά και τους επιχειρηματικούς τομείς (διαμονή, οπτικοακουστικά μέσα, κατασκευαστικός κλάδος, εστίαση κ.ά.)  που στηρίζει ο τουρισμός MICE (Meetings, Incentives, Conferences and Exhibitions) είναι πολλαπλάσια σε σχέση με τον παραδοσιακό τουρίστα. Οι τουρίστες που έρχονται στην Ελλάδα για να παρακολουθήσουν συνέδρια είναι σύμφωνα με το HAPCO, επισκέπτες υψηλού εισοδηματικού επιπέδου, που ξοδεύουν έως και 7 φορές περισσότερα χρήματα συγκριτικά με τον τουρίστα που έρχεται για διακοπές με οργανωμένο πακέτο και συγκεκριμένο προϋπολογισμό. Κατά μέσο όρο, η δαπάνη του επισκέπτη που έρχεται στο πλαίσιο ενός συνεδρίου εκτιμάται σε 1.900 ευρώ, η δαπάνη ενός απλού επισκέπτη εκτιμάται στα 690 ευρώ.(https://www.tour-market.gr/giati-afxithike-o-synedriakos-tourismos-stin-ellada/).
Ο συνεδριακός τουρισμός μπορεί να αποτελεί μία από τις πιο πολλά υποσχόμενες μορφές τουρισμού, καθώς οι απαιτήσεις και αναζητήσεις των τουριστών αυξάνονται συνεχώς. Παρά την οικονομική του σημασία δεν υπάρχει εκτενή ερευνά στον τομέα κινήτρων συμμετοχής, οι υπάρχουσες έρευνες επικεντρώνονται κυρίως στην προσφορά (ανταγωνιστικότητα των συνεδριακών προορισμών) και στις οικονομικές επιπτώσεις στον τόπο διεξαγωγής. Η αγορά του συνεδρίου ορίζεται κυρίως από την πλευρά της προσφοράς, με μικρότερη προσοχή στους μεμονωμένους συμμετέχοντες του συνεδρίου, στις ανάγκες και τις επιθυμίες τους . 
Τα συνέδρια βασίζονται σε οργανωμένες και διαρθρωμένες ομάδες ανθρώπων που έχουν παρόμοια συμφέροντα (McCabe, Poole, Weeks & Leiper, 2000) οι αποφάσεις των οποίων επηρεάζουν σημαντικά την αγορά συνεδριακού τουρισμού.  Σκοπός αυτής της μελέτης είναι η ανάλυση των προσδιοριστικών παραγόντων ελκυστικότητας επιστημονικών συνεδρίων που επηρεάζουν τους συμμετέχοντες κατά την απόφαση συμμετοχής σε επιστημονικά συνέδρια. Τα αποτελέσματα της μελέτης θα βοηθήσουν τους υπεύθυνους σχεδιασμού στρατηγικής ανάπτυξης του συνεδριακού τουρισμού. Επιπλέον η καλύτερη κατανόηση των κίνητρων, και των παραγόντων που επηρεάζουν τους δυνητικούς συμμετέχοντες, θετικά ή ανασταλτικά, κατά την απόφαση συμμετοχής σε ένα επιστημονικό συνέδριο θα βοηθήσει την οργανωτική επιτροπή του να σχεδιάσει καλύτερα προγράμματα συνεδρίων που ικανοποιούν καλύτερα τις ανάγκες και τις επιθυμίες των συμμετεχόντων. Τέλος, η αύξηση συμμετοχής στο συνέδριο θα μειώσει το συνολικό κόστος των συνεδρίων και θα επιτρέψει στους οργανισμούς να αυξήσουν το κέρδος από τη συμμετοχή στο συνέδριο.


description: Tourism is one of the most important activities in Greece, as it offers valuable currency to the country, creates jobs and helps achieve rapid economic growth. Conference tourism in particular has gained significant international growth recently, and is one of the most profitable alternative forms of tourism. According to the HAPCO estimates and based on the conferences scheduled to be held in Athens by 2020, there is an increase of 30% in conference tourism in Greece as compared to the period 2012-2017 (https://www.tour-market.gr/giati-afxithike-o-synedriakos-tourismos-stin-ellada/).
The benefits to the economy, as well as to the various business sectors (accommodation, audiovisual sector, construction, catering, etc.) supported by MICE (Multi-events, Conferences and Exhibitions) tourism are multiple compared to traditional tourism. Tourists who come to Greece to attend conferences are high-income visitors, who spend up to 7 times more than most traditional tourists. On average, the amount spent by a visitor attending a conference is estimated at 1,900 euros, while the cost of a tourist who comes for vacation is estimated at 690 euros.(https://www.tour-market.gr/giati-afxithike-o-synedriakos-tourismos-stin-ellada/).
Conference tourism can be one of the most promising forms of tourism, given the fact that tourists' demands are constantly increasing. Notwithstanding its economic importance, there is no extensive research into the field of incentives for participation in academic conferences. The existing surveys focus mainly on the competitiveness of conference destinations and the economic impact on the venue. 
The conference market is mainly defined by the supply, with less attention paid to individual conference participants’ needs and preferences. Conferences are typically based on organized and structured groups of people with similar interests (McCabe, Poole, Weeks & Leiper, 2000), whose decisions significantly affect the conference tourism market. The purpose of this study is to analyze the determinants of the attractiveness of scientific conferences that affect participants in the decision to attend scientific conferences. The results of the study will help conference planners to develop strategic plans for conference tourism. In addition, better understanding of the motives and factors affecting potential participants, whether positive or inhibiting, when deciding to participate in a scientific conference, will help its organizing committee to design conferences that best meet the needs and preferences of the participants. Finally, increasing conference attendance will reduce the total cost of the conference and allow organizations to increase profits.